Screenshot: YouTube

MINISTRICA regionalnog razvoja i fondova Europske unije Gabrijela Žalac pojavila se na sjednici Vlade RH s make upom koji bi užasnuo i najtolerantnije vizažiste.

Naime, ministrica Žalac pretjerala je s presvijetlom metalik nijansom ljubičastog sjenila koje je nanijela skoro do obrva. Zbog toga je cijelo vrijeme izgledala začuđeno, ali i kao da je ispala iz osamdesetih godina prošlog stoljeća kada je takav look bio moderan, osobito među rock zvijezdama.

Tekst se nastavlja ispod oglasa

Da sve ne bi stalo na tome, ministrica je još odlučila posebno istaknuti obraze, a na usne je nanijela tamnocrveni ruž koji je pogotovo isticao nesretno sjenilo na kapcima.

Izgleda da ministrica Žalac nije čula za onu "manje je više".